Barcelona u Paris Saint-Germain f'taqtiegħa għall-firma ta' Caio Henrique Barcelona u Paris Saint-Germain qed jippreparaw biex jidħlu f'taqtiegħa bejniethom għall-firma tad-difensur ta' Monaco, Caio Henrique, matul it-tieqa tat-trasferimenti tas-sajf li ġej. Il-player ta' 23 sena ingħaqad ma' Monaco mingħand Atletico Madrid biss fis-sajf li għadda iżda mpressjona matul l-istaġun 2020-21, fejn għamel 32 dehra fil-kompetizzjonijiet kollha għall-club mil-Ligue 1. Monaco jkunu lesti li jaċċettaw offerti ta' madwar € 25m, li jagħtihom profitt ta' €15-il miljun fuq il-player li ffirmaw f'Awwissu li għadda. Henrique, li lagħab 11-il darba mat-team nazzjonali Brażiljan ta' taħt it-23 sena, għamel biss dehra waħda mal-ewwel team ta' Atletico matul iż-żmien tiegħu mal-ġganti Spanjoli. Id-difensur xellugi pprovda ħames assists għal Monaco fil-Ligue 1 matul l-istaġun 2020-21.